יחידה 9900

ממוזער|מפענח במערך 9900
מערך 9900 (בעבר: יחידה 9700) הוא מערך המאגד מספר יחידות בצה"ל, כחלק מאגף המודיעין. משימתו היא איסוף מודיעין חזותי לשימוש צה"ל ושאר כוחות הביטחון.

מבנה ארגוני 
המערך כפוף פיקודית לראש אגף המודיעין ומונחה על ידי חטיבת ההפעלה המבצעית בנושאי הפעלת הכוח, ומפקדת קצין המודיעין הראשי בנושאי בניין הכוח.

 מבנה המערך 
המשרתים ביחידת הלוויינות לובשים סרבלים בצבע ירוק כהה.|ממוזער
 יחידת הלוויינות (930) או מרכז החלל – היחידה הוקמה בשנת 2007 ומשמשת כסוכנות לווייני הריגול הלאומית של מדינת ישראל, היחידה מספקת מודיעין חזותי לכלל ארגוני הביון בישראל ועוסקת בפיתוח טכנולוגיית ננו-לוויינים והפעלתם. יחידה 9900 מתפעלת את לווייני "אופק", באמצעות "מפעילי הלוויינים", חיילים בשירות סדיר שאחראים על צילום, תחזוקה והפעלה של הלוויינים. 
 מרכז המיפוי – יחידת המיפוי מהווה תשתית גאוגרפית-חזותית שמטרתה לספק מיפוי בזמן אמת ועליה מתבסס האיסוף המודיעיני. היחידה התחילה כיחידת מיפוי קלאסית שעסקה בתבליטי שטח, מפות פיזיות וכו'. כיום, היחידה מעדכנת את המפות באופן דיגיטלי בקביעות ויוצרת תשתית לכל צה"ל בכלל ולאמ"ן בפרט למחקר מודיעיני מדויק. היחידה כוללת צוותים מיוחדים הבונים הדמיות תלת־ממדיות.
 מרכז המודיעין למחקר גיאואינט – מרכז הפענוח אמון על הפענוח המודיעיני ביחידה, בכל הגזרות והאיומים על ישראל תוך הכוונת האיסוף. מטרת המרכז היא להמיר את האיסוף החזותי לידע מודיעיני ממשי. היחידה מתמחה בפענוח תצלומי אוויר שמתקבלים ביחידה ויחידות איסוף נוספות באמ"ן. לפענוח מספר רבדים: גאוגרפי, אווירי וסנסורי. בימים אלו באמצעות בינה מלאכותית מרכז הפענוח מתריע על שינויים חשודים שהתבצעו אצל האויב, חוקר את מקור השינוי ובכך מסכל פיגועים.
 יחידת הרחפנים – יחידת הרחפנים הוקמה בשנת 2020 וזכתה בפרס הרמטכ"ל לחדשנות. היחידה מפעילה עשרות רחפנים, ומבצעת מאות גיחות במטרה לאסוף מודיעין חזותי איכותי ומהיר.
 מנהלת הלוחמ"מ (לוחמה מועשרת מודיעין) – פיתוח והתאמת מערכות טכנולוגיות מתקדמות להנגשת מידע מודיעיני ללוחמים בשטח. אחד הפרויקטים החדשים של הלוחמ״מ הוא "ווייז המלחמה".
 יחידת שלף – יחידת שלף היא יחידת סיירי אוויר משותפת של 9900 וטייסת 100. היחידה מספקת 'מבט מעל' באמצעות חוזי חי, כדי לאפשר לכוחות להבין את כל האופציות העומדות בפניהם ומהווה ליווי אווירי לכוחות בשטח. יחידה 9900 אחראית על הפעלת ציוד הצילום וטייסת 100 על הפעלת המטוסים.
 אגו"ז (אנליסט גיאו-ויזואלי) – מחקר מידע גאוגרפי, כולל ייצור "בנק מטרות", ומחקר שוטף בתחומי צבא וטרור.
 מרכז טכנולוגי (9980). היחידה נסגרה.

 היסטוריה 
לאחר מלחמת יום הכיפורים הוקמה יחידת תצפיות מטכ"ליות (יחידה 869) שעם הקמת חיל מודיעין השדה עברה אליו. מערך הסיור האווירי "שלף" הוקם ב-1976 לצד יחידת נחשון שהפעילה מזל"טים. ב-1982 הוקמה יחידה 9700 כצירוף של יחידת התצפית והמזל"טים להקמת המערך החזותי, ב-1997 הפך המערך ליחידה 9900 ויחידת המזל"טים עברה בשנת 2000 לחיל האוויר.

בדצמבר 2012 זכתה היחידה בפרס ראש אמ"ן.

חייל מיחידה 9900 אשר אובחן בספקטרום האוטיסטי, רב"ט דן קורקובסקי, השיא משואה ביום העצמאות ה-67 למדינת ישראל.

באוקטובר 2018 פורסם דו"ח מבקר המדינה על פעילות היחידה כאשר ועדת המשנה החסויה של הוועדה לביקורת המדינה הטילה חיסיון על עניינים מבצעיים שונים בפעולות היחידה, שמות, מיקומים והיקפי כוח אדם. במסגרת הביקורת נמצאו "ליקויים רבים בכתיבת תפיסות, תורות ופקודות ביחידה 9900", כמו גם אי התאמות פנימיות בתהליך מעבר משגרה לחירום ביחידה.

ב-2022 זכתה יחידה תחת המערך בפרס ביטחון ישראל על פרויקט לוויני אופק - אופק 11 ואופק 16.

ב-2024 זכתה יחידה תחת המערך בפרס ביטחון ישראל על פרויקט ״מיכון מפעל המטרות הצה״לי״.

מפקדי היחידה
מאוגוסט 2021 עומד בראש היחידה עומד מפקד בדרגת תת-אלוף, כאשר קודם לכן היה מפקד היחידה בדרגת אלוף-משנה.
בין מפקדי היחידה:
שםתקופת כהונהאל"ם אהוד אורגיל1982–1984 אל"ם מתי נור-סלע  1984–1987אל"ם יעקב נינין1987–1990אל"ם רמי אפרתי1990–1993אל"ם משה שחורי 1993–1998אל"ם אברהם רלו גרינברג1998–2000 אל"ם שאול שחר2000–2003אל"ם רונן כהן2003–2007אל"ם אלי פולק2007–2009אל"ם רן שרמן2009–2012 אל"ם יוסי אדלר 2012–2015אל"ם גבי פורטנוי 2015–2016אל"ם יואב כהן 2016–2019תא"ל ארז אסקל 2019–2023תא"ל ש'2023–הווה

 ראו גם 
 משרד הסיור הלאומי (המקבילה האמריקאית)

 קישורים חיצוניים 








 רועי שרון, , בערוץ ה-YouTube הרשמי של תאגיד השידור הישראלי, 28 בספטמבר 2023
  בניית מודל שטח תלת־ממדי, בערוץ צה"ל, 12 בנובמבר 2023


 הערות שוליים 

קטגוריה:אגף המודיעין